ming030890/wiki-yue-high-quality huggingface dataset:
雷劍文

雷劍文係香港人，鄉下喺廣東南海。喺台灣淡江大學畢業，攞到工程學士學位。之後攞到南非教育部獎學金，喺南非約翰內斯堡嘅金山大學攞到碩士學位。喺外國讀書時獨遊非洲多國（南非、津巴布韋、贊比亞、馬拉維。返香港後，喺中港兩地做嘢，重喺香港理工大學得哲學博士學位。

軟件工程
雷劍文參加過開放源嘅項目，佢喺2004年喺Miranda IM公佈Click'n Chat和ICQ Chat Room (Talk Agent) 0.1.0.0。
雷劍文喺國內外敏捷軟件開發都得到肯定。佢係《超越傳統的軟件開發》呢本書入面將極限編程嘅12個實踐同平時嘅生活例子融合起嚟，令教學嘅時候更加容易畀學生掌握，之後Sawin軟件研發之窗把練習放上網畀所有學生嚟做。
2008年，雷劍文出版咗一本重要嘅作品《軟件開發之韻》，呢本書喺2010年翻譯成中文版。呢本書亦都係2010年畀卡爾頓大學嘅計算機系嘅軟件工程學科列為教科書同2011年喺University of Central Florida嘅軟件工程學科被用作為主要教材。
喺管理信息系統（MIS）權威期刊列表中國人發表論文，雷劍文都有兩篇論文刊登。
喺2011年，亦即係敏捷軟件開發十週年，雷劍文係亞洲區唯一俾Agile Alliance 2011 邀請嘅Program Committee。

搜尋引擎
雷劍文早喺2007年就開發咗搜尋引擎，搜索嘅結果以地圖表達。有關引擎嘅拎係http://geogle.comp.polyu.edu.hk。

股市分析
雷劍文好少喺朋友同事客人面前傾股票，喺2010年因為庸醫失誤[未記出處或冇根據]，之後好翻，決定要寫股市分析嘅書，希望為科教普及出分力。雷劍文搞掂咗一章書稿後，寄咗畀以往合作過嘅一位編輯，但回覆情況唔掂，大陸而家市面有過千本唔同類嘅股票書，都係教人點樣即刻贏錢，佢本書教人點樣唔使輸錢，好唔掂。點知過咗一個禮拜，又收到回覆，話篇嘢寫得唔錯，都可以同佢博一博，肯畀錢出版。但係雷劍文決定咗將篇稿寄畀財經專業嘅出版社，好快就得到中國經濟出版社嘅張玲玲編輯肯畀錢出版。《假中尋真》集合咗數學理論，群體心理同埋金融運作嚟科學噉睇科學化炒股。雷劍文喺《假中尋真》，一語道破原來想贏錢，就必先學識唔輸錢，噉先至係務實嘅炒股態度。

主要著作
雷劍文 (Kim Man Lui) (2002)。《CMM:軟件過程的管理與改進》。清華大學出版社。ISBN 7302057397。
雷劍文 (Kim Man Lui) (2005)。《超越傳統的軟件開發: 極限編程的幻象與真實》。電子工業出版社。ISBN 712100657。 {{cite book}}: Check |isbn= value: length (help)
雷劍文 (Kim Man Lui) (2008)。Software Development Rhythms。Wiley。ISBN 9780470073865。
雷劍文 (Kim Man Lui) (2010)。《軟件開發之韻》。電子工業出版社。ISBN 9787121108167。
雷劍文 (Kim Man Lui) (2012)。《假中尋真》。中國經濟出版社。ISBN 9787513603454。

翻譯作品
雷劍文 (Kim Man Lui) (2006)。《解析極限編程--擁抱變化（第二版）（中英文對照）》。電子工業出版社。ISBN 9787121025297。
雷劍文 (Kim Man Lui) (2011)。《解析極限編程--擁抱變化(原書第2版)》。機械工業出版社。ISBN 9787111357957。
雕具座

雕具座（Caelum）係家下八十八西洋星座之一。佢響天球南部，佔天球面積125平方度。地球北半球來講，雕具座係冬天嘅星座，即係冬夜會見到。肉眼可以睇到嘅星，約莫10粒到。雕具座比較暗，無光星。
雍翠豪園

雍翠豪園（英文：Greenfields）係香港私人樓，響新界元朗鳳琴街1號（元朗市地段463號），有兩棟46層住宅大樓，每層6戶，共設480個住宅單位同69個車位，響1999年落成，嗰時係全新界最高嘅建築物。

史
雍翠豪園塊皮響1994年由信和集團帶住12間香港地產發展商（包括有：中國海外、嘉里、廣生行、恆隆、恆基兆業、長江實業、發展銀行置地、南豐、新世界、百利保控股、新鴻基及太古）成立嘅 Moricrown Ltd. 聯手投得，用嚟抗議當時港英政府嘅高地價政策。類似情況亦出現響同一日拍賣嘅粉嶺綠悠軒地皮，由14家發展商聯手投得。
雒南

雒南，簡化字寫做洛南，係中國陝西商雒一個縣，總面積2562平方公里，人口45萬。
雒越

雒越又喊做駱越，最早源自於越，屬百越嘅一支，分佈喺中國廣東西南部、廣西南部、越南北部呢一柵，中心曾經喺交趾一柵。
「雒越」個「雒」有水田嘅意思。啲人靠農業過活，由戰國時代開始生活喺廣西。駱越人經常跟西甌人（首府鬱林）共同生活喺同一笪埞，所以古籍度都並稱埋佢哋兩者。之後駱越着併入南越，之漢朝喺度設交趾、九真、日南等郡 。
雒越雖然係咁多百越裏便至落後嘅一支，但製作銅鼓嘅技術好高。佢哋喺戰國末年遷到越南紅河一柵，成立唨甌雒國；東漢之後改喊做「里人」。戥佢哋最相近嘅族羣係京族、芒族啲南亞語系民族，之東山文化傳播到東南亞各國。
雍雅山房

雍雅山房（Yucca de Lac）係香港執咗笠嘅食肆，響新界沙田馬料水，1963年開張，2005年執笠，原址用嚟起洋房。
雍熙

雍熙係北宋皇帝趙光義嘅第二個年號，相當於公元984年到987年，前後總共4年。
高俊苑

高俊苑係香港嘅一個居者有其屋屋苑，喺九龍油塘高超道23號，一共有5座樓，1995年入伙。呢個屋苑喺居者有其屋第十五期甲、第十五期乙開賣，嗰時嘅開賣價介乎港幣$724,200 - $1,319,700。
高信賴同低信賴社會

高信賴同低信賴社會係社會科學上嘅一個概念。顧名思義，高信賴社會係指緊信賴程度高（啲人傾向彼此信賴）嘅社會，而低信賴社會就係指緊信賴程度低（啲人傾向彼此唔信賴）嘅社會。响廿一世紀初，高信賴同低信賴社會嘅概念吸引咗唔少社會學家研究。

基礎
内文：信賴
信賴呢個概念可以噉樣想像。依家有個信賴者，信賴者可能係一個人或者一隻非人動物都得，佢信賴另一個個體（信賴對象），即係話信賴者相信個對象係
唔會害自己，
會做出預期嘅正面行為，
信賴嘅舉動必然涉及信賴者承受風險。想像而家有位經理，佢好信賴佢手下嘅一位員工阿明，所以將一個好重要嘅 project 交畀阿明搞。呢位經理冒緊風險——如果阿明搞禍咗個 project，位經理好有機會要孭起部份責任。

特徵
有經濟學者噉樣嚟描述高信賴社會（以下係由英到粵翻譯）：
喺多數社區同多數時間，冇鎖嘅門唔會有人走去打開佢，唔見咗有現金嘅銀包會搵得返，絕大多數嘅合同（幸運地）冇完成到。噉嘅情況係好好彩嘅，因為呢一切嘅信賴同值得信賴度對個經濟體有良好嘅影響。
社會學研究指，一個社會嘅信賴程度會明顯影響啲人點樣建立人際關係，例如有研究指出，低信賴社會入面嘅人際來往傾向以親緣關係為本，好多人都只係肯信賴同自己有血緣關係嘅人。
高佑麗

高佑麗，係大韓民國嘅一個女藝人同埋歌手。
高佩璇

高佩璇，香港親中派政治人物。

政治立場
佢政治立場係親中派。有份支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
高低重音

高低重音或者音高重音（英文：Pitch accent），係一種重音。喺高低重音語言裏面，一個詞入面嘅每個音節啲音調，取決於嗰個音節喺詞裏面出現嘅位置。同高低重音語言相對，喺聲調語言度，每個音節有自己固定嘅聲調，佢嘅聲調同佢喺詞裏面出現嘅位置無關。世界上好多語言（例如日文、吳語等）都含有高低重音系統（另一種係輕重重音）。
例如話，對於同樣都淨係得高低兩調之分嘅音高重音語言同聲調語言，一個雙音節詞[aba]， 喺音高重音語言裏面只有兩種可能嘅音調：[ába]或[abá]。而喺聲調語言中就可能有四種：低低調[àbà]、高高調[ábá]、高低調[ábà]、低高調 [àbá]。

日文
内文：日文高低重音
日文通常被認爲有高低重音。不過唔似塞爾維亞-克羅地亞語，日文只有20%嘅詞彙有音高重音，另外80%就冇重音。
音位降階或者比音高重音更加可以準確噉描述日文嘅重音特點。一個詞嘅音調不斷上升直到音位降階，之後音調急劇下降。喺雙音節詞裏面，呢種表現係高-低同低-高嘅對立。無重音詞亦係低-高，但係後繼音節嘅音調令佢有別於有重音詞。

吳語
吳語，特別係上海話、寧波話，已經逐漸由聲調語言演變成一種音高重音語言。
以上海話為例。上海話每個字單獨讀時，依然有固定嘅聲調：陰平（調值53）、陰去（調值34）、陽去（調值13）、陰入（調值5）、陽入（調值2）。但係喺口語嘅詞句裏面，字嘅聲調消失，而代之以高、中、低三個音調。詞首如果係陽去或陽入字，則該字只可能係低音調（調值22或11）；詞首如果係陰去或陰入字，則該字只可能係中音調（調值33）；詞首如果係陰平字，則該字只可能係高音調（調值55）。多音節詞裏面，第一個字嘅音調決定了該詞裏面其他所有字嘅音調。如果第一個字係高音調，後面嘅字都讀中音調；如果第一個字讀中音調或低音調，嗰麽第二個字讀高音調，再後面嘅字讀中音調。
吳語臨紹小片慈溪話只係剩低4個聲調，4個冇任何辨義作用嘅聲調：陰舒，陽舒，陰入，陽入。陰陽係可以通過聲母嘅清濁來區別嘅，而舒入就同韻母有關。亦即係話，喺慈溪話中，聲調已經係冇咗作用。噉佢就已經可以話完全係一種音高重音語言嘞。
高保勗

高保勗（勗讀沃，粵拼：gou1 bou2 juk1；924年—962年），係荊南第四位國王，960年到962年在位。
高保融

高保融（粵拼：gou1 bou2 jung4；920年—960年），係荊南第三位國王，948年到960年在位，跟諡號叫荊南貞懿王（懿讀意）。
高佬先生

《高佬先生》（英文：The Tall Guy）係1989年上畫嘅一套英國喜劇電影，由謝夫高布林、愛瑪湯遜同路雲艾堅遜領銜主演，導演係梅爾史密斯（英文：Mel Smith）。
高俊文

高俊文（Ko Chun Man，1958年8月20號—）係香港男演員，無綫電視前藝員，1978年第七期無綫電視藝員訓練班畢業，但因爲得罪監製王天林而離職。2001年，高俊文時隔廿幾年重返無綫，之後多於劇集中飾演老年配角同閑角，代表作係《下一站彩虹》嘅顧樂洋，并曾憑呢個角色獲得2004年度萬千星輝賀台慶之「我最喜愛實力非凡男藝員」嘅獎項提名。2013年，高俊文轉投香港電視網絡。
施金城

施金城係香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。
施駿喆

施駿喆（英文：Jason Sze，1990年8月26號—）係香港無綫電視前藝人，2012年第26期無綫電視藝員訓練班學員，2019年11月離開公司。
施連燈

施連燈係香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。
施銘倫

施銘倫，香港親中派政治人，香港再出發大聯盟發起人之一。
施連奴

施連奴（葡語：Adelino Da Sliva，1992年7月7號—），中葡混血兒，喺澳門出世，係歌、影、視三棲藝人。佢16歲嗰陣參加咗由澳廣視搞嘅歌唱比賽《sing擂臺》，攞到第一季總季軍，之後喺2010年參加香港亞洲電視搞嘅歌唱比賽《亞洲星光大道2》，最後入到九強。2015年底開始入影視圈做演員，拍咗第一套片《賞金戀人》。2016年拍咗人生第一套偶像劇《[神精學妹》，重為片尾歌《Leave Again》進行作曲、填詞同埋演唱。《Leave Again》喺大陸引起咗好大迴響，紛紛喺QQ音樂、酷狗音樂、蝦米音樂、KK BOX等平臺上線，而施連奴亦人氣急升 。後嚟，施連奴憑住呢首歌喺2019年《澳廣視至愛新聽力頒獎音樂會》上面攞到四個大獎成為大贏家。
施雅晴

施雅晴（英文：Nicola Sturgeon，1970年7月19號—），前譯司徒瑾，係蘇格蘭民族黨前黨魁同蘇格蘭前首席大臣。兩個職位嘅任期都係2014年開始，直至2023年主動辭職。喺2015年大選佢帶領個黨變成英國下議院第三大黨。
風再起時

《風再起時》（Where The Wind Blows），係2023年上畫嘅港產片，由郭富城同梁朝偉主演，翁子光執導。故仔用香港1970年代「四大探長」嘅事跡改編，許冠文憑呢套戲贏出第41屆香港電影金像獎最佳男配角。
風力

風力係一種能源，用風嘅動力推郁風車收集力量，以前主要係推郁磨坊，而家就通常推郁發電機。人用風車將風嘅動力轉化為旋轉力，再攞啲旋轉力去做嘢，包括發電。呢個方法係利用大自然力量產生動力，唔會產生二氧化碳。
風嘅能量豐富、近乎無盡、廣泛分佈、乾淨同可以緩和溫室效應。當空氣嘅流速越快，推動力亦會同樣增加。
人類用風能嘅歷史可以追到公元前，但係幾千年來，風能技術發展比較緩慢，所以無俾人重視。但係1973年世界石油危機，喺常規能源告急同全球生態環境惡化嘅雙重壓力下，風能先至成為新能源嘅一部分，重新有一個長足嘅發展。風能作為一種無污染同可以再生嘅一種新能源，有巨大嘅發展潛力，特別係對沿海嘅島、交通唔方便嘅較偏遠山區。最好係人口低嘅草原牧場，同遠離電網同短期內電網較難去到嘅農村、邊疆，作為解決生產同生活能源嘅一種可靠途徑。即使喺一啲發達國家，風能只係作為一種高效清潔嘅新能源同時亦日益受到重視。比如：美國能源部曾經調查過，單係德克薩斯州同南達科他州兩個州嘅風能密度就足以供應全美國嘅用電量。
喺2008年尾，風力產生1212億瓦嘅電，係全世界用量嘅1.5%。

經濟成本
近年，大致上，用風力發電所需成本已經降低咗好多，就算唔計其他外在成本，喺好多適當地點用風力發電嘅成本已經低過燃油嘅內燃機發電。風力發電喺2002年大概以25%比率增長，2006年增長到32%。2003年美國嘅風力發電增長超過所有發電機嘅平均增長率。由2004年起，風力發電更成為所有新式能源之中最平嘅一個。喺2005年風力能源嘅成本已降到1990年代時嘅五分之一，而且隨住大瓦數發電機嘅使用，下降趨勢重會持續。
風力渦輪

風力渦輪，又叫風力發動機、風力發電機，係種用風力推郁嘅渦輪，駁埋發電機就可以做到風力發電。
風信旗

風信旗（英文：vane、wind vane、weather vane），又叫風向標，係顯示風向嘅旗。西洋多做用鷄表示，叫風信鷄（weathercock）。
vane喺英文意思，都係旗咁解。
風化作用

風化作用會令大嚿嘅岩石變成彎彎曲曲嘅形狀。
風化作用（英文：weathering）係指岩石、泥土、礦物或者人造物件因為同地球嘅大氣層、水或者生物接觸而爛嘅過程。
風土病

風土病（或者叫地區性疾病）係指一隻病唔使由外地傳入，而係本地人口可以持續出現嘅傳染病。
以登革熱做例，因為東南亞唔少國家嘅蚊都有登革熱病毒，所以登革熱就係呢啲國家嘅風土病。其他地方嘅蚊本身無呢隻病毒，如果只係因為有國民去東南亞遊埠完返國而發現染病，就唔算係風土病。
風向

風向係講風由邊個方向吹過來，可以用自由轉動嘅風信旗測。風向通常用方位或角度表示，另加無風及無定向風兩類。風信旗嘅羽箭隨來風轉動，使箭咀直指風嘅來向。
煙、旗同雲嘅漂向，都可以知道風向。
巴生

巴生（Bandaraya Klang）係馬來西亞雪蘭莪一座城市，面積573平方公里，離吉隆坡市中心大概32公里。2010年人口大約744,062，市中心人口大約240,016。
巴生港係馬來西亞第一大海港。另外，巴生肉骨茶係出名美食之一。

氣候
巴生全年炎熱、潮濕、多雨，屬於熱帶雨林氣候。
巴生河

巴生河（馬來話：Sungai Klang），《航海圖》譯吉令河，係馬來西亞一條流經吉隆坡同雪蘭莪嘅河，全長大約120公里，流域面積達1288平方公里。條河起源自吉隆坡以北大約25公里、海拔100米嘅一個高原，最終向東流入馬六甲海峽。

支流
巴生河一共有11條支流，主要包括鵝麥河（亦叫做鵝嘜河）、峇都河、克拉容河、白沙羅河、Keruh River、古腰河、本查拉河同安邦河。

流經市鎮
吉隆坡喺鵝麥河流入巴生河處。然後再南流至八打靈再也。更下流，巴生河流經雪州首府莎阿南。而巴生市喺呢條河嘅下流。
因為巴生河流經人口達四百萬嘅巴生河流域，再加上巴生河一帶嘅急速發展，河道多處已變窄，改為排水道。另外，亦搞到條河好污漕。
馬來西亞最大海港巴生港喺巴生河入海口。
巴爾頓期

巴爾頓期（Bartonian period）係中始新亞世嘅一個階段，起始同終止時間分別係41.2百萬年前同37.8百萬年前。
巴生港

巴生港（馬來話：Pelabuhan Klang），《航海圖》又叫吉令港，英國殖民時期叫「瑞天咸港」（英文：Port Swettenham），係馬來西亞雪蘭莪州巴生縣（馬來話：Daerah Klang）嘅一個港區，距離巴生市西南方大約6公里，同吉隆坡通過聯邦嘅2號公路同巴生港線鐵路服務連接。
巴生港係馬來西亞一個重要嘅集裝箱口岸，亦係馬來西亞最大嘅貨運港口。巴生港係世界第13大繁忙轉運港（2004年）、第12大繁忙貨櫃港（2012年），亦係貨物吞吐量第16大港口（2011年）。
巴特曼省

巴特曼省（土耳其文：Batman ili）係土耳其嘅其中一個省，首府巴特曼。
巴爾納廓

巴爾納廓（俄文：Барнаул），又譯巴爾瑙爾，係俄羅斯阿爾泰邊疆區首府，人口61萬。
巴特曼

巴特曼（Batman）係土耳其嘅一座城，喺土耳其東南部，人口35萬。
巴特那

巴特那（Patna）係印度比哈爾邦首府，人口170萬。
香港科技探索

香港科技探索有限公司（Hong Kong Technology Venture Company Limited，HK TECH VENTURE，港交所：1137，OTCBB：HKTVY），以前叫香港電視網絡有限公司（Hong Kong Television Network Limited，HKTV，簡稱香港電視或港視），係香港一間電子商貿公司，前身係1992年5月喺香港正式成立嘅城市電訊。1997年8月，城市電訊喺香港聯合交易所招股上市，1999年11月喺美國以預託證券形式掛牌上市。員工約莫3,000人。香港電視網絡曾經從事電視節目製作，喺2009年開始準備申請免費電視牌照，但2013年政府用「一籃子因素」做理由唔批，引發咗好大爭議。佢地喺2014年11月19號正式以OTT方式開台，同年12月開始提供網上購物服務HKTV Mall，但2015年打後再無新節目首播，2018年3月正式宣佈放棄電視業務，唔再申請免費電視牌照。

歷史
城市電訊成立之時，香港嘅固網電話服務係由香港電訊（家下電訊盈科）壟斷，國際長途電話（IDD）服務好貴。1992年9月，城市電訊推出888國際電話卡服務，以較平嘅價錢、積極嘅營銷策略，打破香港電訊業嘅壟斷。
城市電訊都成立咗附屬公司香港寬頻網絡有限公司（「香港寬頻」，「HKBN」），提供IDD0030、家居電話、寬頻上網、電視、2b電話等服務。2000年2月，香港寬頻攞到本地無線固網服務牌照。同年3月，香港寬頻推出寬頻互聯網服務。2003年8月，香港寬頻推出收費電視服務。2005年5月香港寬頻將IP電視服務命名為「香港寬頻數碼電視」。2007年5月，香港寬頻革新旗下IP電視服務，重改名做「bbTV」。2008年1月，香港寬頻率先喺公共屋邨提供免費WiFi無線上網服務。
2009年12月31號，城市電訊宣佈申請免費電視牌照。
2012年12月5號，城市電訊建議將中文名由「城市電訊（香港）有限公司」改為「香港電視網絡有限公司」，而英文名就由「City Telecom (H.K.) Limited」改為「Hong Kong Television Network Limited」，認為改公司名可以更準確反映集團嘅主要業務，為公司提供一個全新嘅企業形象同身份，將明顯有利於公司未來嘅業務發展。
2013年10月15號，行政長官會同行政會議宣佈唔接納香港電視網絡嘅免費電視牌照申請，但以「一籃子」因素同埋行會保密條例為理由唔講點解唔批，引發十二萬人喺2013年10月20號上街示威。
2014年11月19號朝早6點，香港電視開始提供點播，同日晚黑8點開始直播；同年12月開始提供網上購物服務HKTV Mall。
2015年，由於廣告收入逐漸走下坡，香港電視網絡宣布喺攞到免費電視牌之前，暫時唔製作自製節目。
2018年3月，香港電視網絡宣佈唔再申請免費電視牌照，同時將網上電視同流動電視停播。
2020年2月，受惠武漢肺炎疫情帶動銷售額急升，香港電視網絡股價屢創新高，市值喺2月10號超過咗佢舊時競爭對手電視廣播有限公司。
2021年7月13號，香港電視網絡改名叫香港科技探索，英文名由「Hong Kong Television Network Limited」改名為「HK TECH VENTURE」，但英文簡稱咁啱得咁橋係「HKTV」行頭，7月22號上市名亦改成呢個名。

劇集
《還來得及再愛你》、《驚異世紀》、《童話戀曲201314》、《第二人生》、《警界線》、《三面形醫》、《開腦儆探》、《來生不做香港人》、《導火新聞線》、《我阿媽係黑玫瑰》、《歲月樓情》、《天網》、《四年B班》、《大眾情性》、《末日+5》同《選戰》。

其他
《挑戰》、《飄》、《爆Talk》、《食的秘密》、《奧比斯救盲之旅》同《發現宮崎‬》。電視購物節目《Shopping Hero》。
香港科學館

香港科學館（粵拼：heong1 gong2 fo1 hok6 gun2；英文：Hong Kong Science Museum）係香港一間以科學做主題嘅博物館，喺九龍尖沙咀東科學館道二號，香港歷史博物館隔籬，而家由康樂及文化事務署管理。2005年全年，香港科學館參觀人數達92.7萬人次，係康文署轄下十幾間博物館入面，每年平均參觀人次最多嘅博物館。
香港科學館樓高4層，共15個展區，樓面總面積13,500平方米，擁有大約500件展品，覆蓋各個唔同種類嘅科學，其中大概70%展品可以畀參觀者自己操作。而科學館大樓嘅基本建設，係一個靈活嘅網絡結構。喺館嘅出面，灰色嘅柱樑便係呢個網絡入面嘅結構性建築，粉紅色嘅磚牆部分可以按需要而改建，令科學館喺日後擴建或修改展覽場地嘅時候，唔使大肆更改結構。

能量穿梭機
能量穿梭機喺科學館展覽廳正中央，係一座高廿二米，貫穿四層展覽場地嘅巨型展品。

香港賽馬會呈獻系列：八大．尋龍記
展覽日期：2022年7月25號至2022年11月16號
八大．尋龍記展覽包括珍貴嘅化石真品、高完整度嘅化石骨架、古生物藝術插圖、以頂尖技術製作嘅影片，以及首次利用精確嘅科學研究，重構史前最大掠食性恐龍同最大嘅飛行生物。展覽團隊利用了獨特手法，融合科學研究、場景設計，揭露科學新知，令參觀者感受到身臨其境嘅體驗，欣賞生動嘅化石骨架。展覽期望能夠引發參觀者反思人類自身喺進化史中，需要積極面對未來嘅挑戰：例如全球暖化、極端天氣、生物多樣性減少等。

免費入場
康樂及文化事務署博物館入場證。
逢星期三
由買飛嘅成人陪同參觀嘅四歲以下小童
2016年8月1號開始，香港科學館常設展覽免費開放畀全日制學生
2022年7月25號至2022年11月16號「香港賽馬會呈獻系列：八大．尋龍記」展覽舉行期間，專題及常設展覽免費入場，需要預先網上預約。
香港福音盛會2017

香港福音盛會2017（英文：Hong Kong Gospel Festival 2017）係一個喺香港舉行嘅大型基督新教佈道會，主題係「主愛臨香江」，由香港多間基督教會聯合籌辦，2017年11月30號至12月3號喺香港大球場舉行。一連四日嘅佈道大會，共有四場公開場同三場特別場：中學生場、普通話場同國際場。四場公開場會喺元朗大球場同步直播。12月1號公開場（二）會喺MyTV SUPER 802台直播。
香港禮賓府

香港禮賓府（Government House）係香港政府接待來賓嘅場所，香港政府嘅一啲重要典禮亦响呢度舉行。禮賓府喺香港島中環半山上亞厘畢道，前身係總督府（俗稱港督府），為英國君主代表香港總督嘅官邸，香港主權移交後，就成為香港特別行政區行政長官嘅官邸。
1868年時嘅香港總督府
1891年後嘅香港總督府
正名
香港禮賓府前身係總督府，1851年起，到1855年起好。1891年响東面擴建新翼，即今日嘅宴會廳。1941年至1945年日佔期間，依然以禮賓府作為港日政府嘅總督府，喺港英期間嘅28個總督有25個住過呢度。
1997年香港主權移交畀中國，原來打算將港督府改名做特首府，作為新任特首嘅官邸，但據講由於擔心英國响府裏面留低間諜裝置，因此當時新任特首董建華拒絕以此為官邸。就此前港英嘅港督府命名出現問題。最初政府稱之為「前港督府」，後來經政府專家討論後，建議將建築物改名為「紫蘆」，取意自建築物上呈深紫啡色嘅屋頂。後來由於呢個名同香港一啲建築物撞名，加上社會普遍唔認同，令「紫蘆」呢個名最終冇被採用，而改叫「禮賓府」。
2005年董建華辭職，新任特首曾蔭權宣佈將以禮賓府作官邸，並使咗1450萬港元進行維修工程，包括改良電力、電訊網絡同埋影音系統，同埋起一個錦鯉魚池，以迎接曾蔭權嘅入住。2006年1月12號，曾蔭權同太太正式搬入禮賓府居住，1月16號起，行政長官同行政長官辦公室由政府總部搬去禮賓府辦公，回復殖民地時期嘅安排。特首入住後，「禮賓府」呢個名維持不變。

建築
禮賓府嘅日式屋頂
石獅像
禮賓府飯廳
香港禮賓府屬英國喬治時代建築，具有濃厚嘅殖民地風格，响英式建築上引入咗適合亞熱帶地區嘅大型窗戶同陽台。响落成後歷任香港管治者一直有對個建築進行加建同修改，並對原建築多作改動，其中規模最大嘅一次係喺日佔期間由日本工程師藤村正一喺中央加建一座塔樓，屋頂亦由歐洲式改為日本式。
前任特首曾蔭權宣佈將以禮賓府為官邸後，呢座建築物再一次進行修建，其中包括加建一個小魚池以飼養曾蔭權心愛嘅錦鯉。
香港禮賓府現時係香港嘅法定古蹟。

活動
香港禮賓府每年定期開放畀市民參觀
香港禮賓府除咗做香港特首嘅官邸外，重係特區政府官式接見國家元首、外國政要、重要來賓嘅場所。特區政府嘅一啲重要儀式亦响禮賓府裏面舉行，例如每年嘅授勳儀式、香港運動員出戰奧運會嘅授旗儀式等。1999年香港特區政府同迪士尼公司正式宣佈起香港迪士尼樂園嘅發佈會亦喺府度舉行。
响20世紀90年代中，禮賓府開始接受其他組織機構借用嘅申請，其中最早嘅係由香港電台喺當時港督府裏面舉行音樂會。而家禮賓府每月都會預留三個禮拜五畀慈善、非牟利同公共團體申請借用，舉辦對公眾有益嘅活動，而呢啲活動必須要符合禮賓府嘅獨特地位。
香港禮賓府喺20世紀90年代開始舉行開放日，最初每年一次，家下已增至每年六次，其中一次喺三、四月間府內杜鵑花盛開時舉行。不過唔係成個禮賓府都開放。開放日嘅門券收益多數會捐款做慈善用途。
此外，禮賓府係香港常見嘅遊行示威地點，尤其係過去作為港督府時，好多遊行示威活動都會以港督府為終點站。一般來講遊行隊伍由中環天星碼頭或皇后像廣場起步，到港督府嘅下亞厘畢道嘅側門止，並且响呢度發表聲明，而警方就派人喺度接收示威人士嘅請願信。但係响前任特首董建華執政期間，由於佢唔係住禮賓府，因此遊行隊伍多數改以中環政府總部做終點站。
响六七暴動期間，左派曾經响港督府周圍示威，並响府外貼好多大字報、高叫反對港英政權嘅口號，係呢個年代香港人最鮮明嘅集體回憶之一。

傳說
禮賓府客廳
禮賓府宴會廳
關於禮賓府嘅建築民間一直有各種嘅傳說，其中最著名嘅係指禮賓府有一條秘密嘅地下通道可連接中環嘅香港上海匯豐銀行總部同金鐘嘅添馬艦海軍基地（家下中國人民解放軍駐港部隊大廈）。事實上呢個係一條二戰時用作防空嘅地道，响1940年11月起，通往當時嘅布政司署，長度比傳言中嘅短。通道嘅入口原設計喺禮賓府嘅花園，但當時嘅港督羅富國對呢個設計唔滿意，就將地道入口改响地牢嘅一個儲物室內。
另一個著名嘅傳說指，20世紀80至90年代過渡期間，中英兩國曾進行一次風水鬥法，中方喺中環起呈尖角狀嘅香港中銀大廈，其中一個角尖正對住港督府。港督府就此請風水專家睇風水，最後決定响港督府花園面向中國銀行大廈嘅方向種上柳樹擋剎。此外亦有傳說指當年起港督府嗰時曾經有風水高人指點，揀咗喺背靠山脈面向海港嘅現址起。曾蔭權上任後，起錦鯉魚池亦被指係化解中銀大廈嘅剎氣。
香港科技專上書院

香港科技專上書院（英文：Hong Kong Institute of Technology，簡稱HKIT或科專）係香港一間私立專上學院。佢本身有開辦毅進計劃課程同副學士課程，而且重提供非本地嘅學位課程。校址喺九龍深水埗南昌街213號同長沙灣長沙灣道638號。
香港禁娼

禁娼係香港1930年代初推行嘅一項政策，分兩階段唔畀妓女做生意。

歷程
1932年，由於宗主國英國逼令喺佢所有屬地落實禁娼政策，時任香港總督貝璐宣佈，嗰年6月30號之後，所有西洋娼妓唔可以再做生意。不過由於華人娼妓嘅人數有成一萬，即時停業會對社會造成好大嘅衝擊，所以設置三年寬限期，期間原先領咗牌嘅妓女仍可做生意，但唔再發出新牌照，到1935年6月30號之後，正式全面禁娼，石塘嘴等地嘅妓寨全部執笠。
香港科學園

香港科學園（Hong Kong Science Park）係香港嘅科學園，開來商用科學、高科技研究發展用。佢喺新界白石角，響沙田同大埔之間。佢靠近香港中文大學，大埔海側邊，隔海對住馬鞍山。香港科學園由香港科技園公司管理。
香港科學園分三期發展，第一、第二同第三期分別喺2004年、2006年同埋2014-16年完工。
香港科技大學持續進修學院

香港科技大學持續進修學院（HKUST College of LifeLong Learning）係以前香港科技大學旗下一個學院，以提供副學士及高級文憑課程為主，已經喺2010年停辦。
除咗喺清水灣科大嘅本部之外，佢哋亦曾經喺金鐘開設教學中心。

提供課程
中五畢業生可以報讀高等教育基礎證書課程（TEFC），而中六、中七畢業生就可以報讀高等教育基礎文憑課程（TEFD）或者The University of Warwick Higher Education Foundation Programme（HEFP）。每班收生最多40人。
另外，學院又曾經同長江旗下嘅生活易合作，舉辦行政人員電子商貿証書課程。
鳳頭鷿鷈

鳳頭鷿鷈（學名：Podiceps cristatus）係鷿鷈科鸊鷉屬嘅雀，主要分佈喺歐亞大陸。
鳴條之戰

鳴條之戰係商湯滅夏朝嘅戰役，發生喺約莫公元前1600年嘅鳴條（而家山西運城夏縣西面），最後商湯打贏，建立商朝。
鳴海繪里香

鳴海繪里香 ，係日本嘅一個女藝人同埋配音員。
鳳頭鷹

鳳頭鷹（Accipiter trivirgatus），又叫鳳頭蒼鷹，係猛禽嘅一種。種名係由兩組拉丁文字：tri（三）、virgatus（條紋）所組成，學名意思係「喉嚨有三個條紋嘅鷹」咁解。

特徵
鳳頭鷹個樣有啲似松雀鷹，但係大隻啲。雄鳥深灰啡色，胸、肚有啡色嘅棋斑。雌鳥同幼鳥羽毛顏色偏啡。

飛行模式
成日做翼尖震動嘅飛行表演，時時可以聽到佢嘅尖叫聲。

分布
佢哋嘅繁殖地遍佈東南亞至南中國。

繁殖
9月至6月初可以見到求偶表演飛行，2月築巢，5月至6月可以見到樹上有幼鳥。喺香港嘅金山郊野公園亦有人發現過佢哋嘅巢。佢哋會喺樹上起巢，生兩到三隻蛋。雌鷹保護鳥巢意識好強，會襲擊路經雀巢嘅人。
同其他猛禽一樣，鳳頭鷹會捉其他嘅雀鳥同細隻嘅哺乳動物嚟食。報導過佢哋飛入農場裏面捉白鴿嚟食嘅新聞。

保育
喺香港，鳯頭鷹係受到香港法例第170條《野生動物保護條例》保護嘅。
鳳頭鸚鵡

鳳頭鸚鵡（學名：Cacatuoidea）係鸚鵡下嘅一個科，特徵係個頭上面有色水鮮艷嘅冠。
鳳頭鸚鵡智能好高，而且仲有能力打拍子同埋用簡單嘅架生（例如樹枝）跟住啲拍子發聲（即係好似人打鼓玩音樂噉）。
鳴海杏子

鳴海杏子 ，係日本嘅一個女藝人同埋配音員。
鳴尾直軌

鳴尾直軌（1974年10月5號—）係日本足球員，司職前鋒，效力過山形山神，索尼仙台，新潟天鵝，磐田山葉，廣島三箭，及鳥棲砂岩。
鳴春谷

鳴春谷（粵拼：ming4 ceon1 guk1）係中國廣東省廣州市嘅一個旅遊景區，喺白雲區嘅白雲山上邊嘅山頂公園入面，天南第一峯嘅隔籬。呢間嘢喺1989年9月開業，佢係中國內地最大嘅天然式雀籠景區。

入面嘅景區
呢間嘢係分開咗天然式大型雀籠景區、珍稀雀展覽區、鳴禽掛廊區、訓練過嘅雀仔表演場、標本科普館同蝴蝶谷等6個部分。入面養咗5000幾隻150幾個唔同品種嘅雀仔。
鳴泉居度假村

鳴泉居度假村（粵拼：ming4 cyun4 geoi1 dou6 gaa3 cyun1）係中國廣東省廣州市嘅一間酒店同度假村喺埋一齊嘅旅遊景區，喺白雲區嘅白雲山西邊，廣州白雲國際會議中心嘅正對面嗰度，白雲山嘅摩星嶺上山路仔隔籬。呢間酒店度假區喺1994年起好，喺1990年代中開始招攬賓客嗰時一直到而家為止都幾有名氣下。

設計風格
喺園林設計方面，呢個度假區既繼承咗古典山水園林嘅手法，又比較好發揮咗現代園林同一大堆建築樓嘅風格。建築兼有歐洲嘅古典主義同後現代主義特色。成間園林嘅佈局比較簡潔兼大方，園林嘅景都因地制宜噉佈置喺各個景點入面，同時重配咗各種熱帶同亞熱帶地區嘅特色植物，搞到成間嘢都幾有生態化噉。
昌平區

昌平區係中國北京一個市轄區，面積大約1352平方公里，人口大約191萬。
昌平體育館

（簡化字：昌平体育馆）係中國北京一體育館，1988年起好，喺昌平區西關村南環西路12號（八達嶺高速公路近昌平南橋東南偏東角位）。
呢間嘢曾經喺1990年亞洲運動會期間辦過單車比賽。
昌城郡

昌城郡（韓文：창성군／昌城郡 Changsŏng gun */?）係朝鮮民主主義人民共和國平安北道一郡。
昌崗街道

昌崗街道係廣東省廣州市海珠區下轄嘅一個街道，喺海珠區中心城區。轄區總面積1.96平方公里，戶籍人口8萬人，流動人口6萬人。

參考資料
〈昌崗街：刑案連續7年兩位數下降〉。南方日報。喺2008-09-03搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
昌崗路

昌崗路（粵拼：coeng1 gong1 lou6）係中國廣東省廣州市入面嘅一條主幹道，喺海珠區入面，成條馬路係東西走向。西邊從鶴洞大橋底（差唔多白蜆殼碼頭冇幾遠嗰度）開始，一直向東去到東曉路同新港路嘅交界嗰頭。其中，曉港公園嘅南門就喺呢條馬路入面。

概要
全長3.1公里，闊40米，雙向8——10車道。而呢條馬路分開咗西中東三條。

昌崗路嘅三條道路，起點到終點。
昌崗西路：從鶴洞大橋底（近白蜆殼碼頭）嗰度開始，一直去到工業大道北同工業大道中嘅交界嗰頭。
昌崗中路：從工業大道北同工業大道中嘅交界開始，一直去到江南大道中同江南大道南嘅交界嗰頭。
昌崗東路：從江南大道中同江南大道南嘅交界開始，一直去到東曉路同新港路嘅交界嗰度。

名
呢條馬路之前唔係嗌「昌崗路」，而係嗌「南昌路」，因為佢附近有座「南昌崗」嘅山仔先至改咗噉嘅名。到咗1981年，由於嗰時條馬路嘅名同中國江西省南昌市嘅地名一樣，所以先至改咗名嗌而家嘅「昌崗路」。

特色
呢條馬路嘅特色就係：喺昌崗西路嗰頭，由於佢喺鶴洞大橋嘅橋底，加上附近都係啲工廠嘅廠房同碼頭，所以入面一般都係啲貨運同上落班、行街啲人。而凈低嗰啲都係商業大樓同住宅嘅地區。
昌平

昌平鄉（壯語：Canghbingz Yiengh），係中國廣西壯族自治區崇左市扶綏縣轄下嘅一個鄉。面積196平方千米，人口250542人（2011年）。

行政區劃
下轄1個社區、8個村：
社區：昌平社區。
村：賽仁村、木民村、平白村、八聯村、聯豪村、四和村、石麗村、中華村。
昌崗站

昌崗站（粵拼：coeng1 gong1 zaam6；英文：Changgang Station）係廣州地鐵2號綫同8號綫嘅轉車車站，規劃時期嗌過躍進村站（joek3 zeon3 cyun1 zaam6；Yuejincun Station）嘅名，喺2010年9月25號開始營運。呢個站喺海珠區昌崗中路、昌崗東路同埋江南大道中、江南大道南嘅交界，有8個出入口。
呢個站係廣州地鐵繼萬勝圍站同車陂南站之後，第三個營運咗之後就係轉車嘅車站。佢喺2010年9月25號到2010年11月2號係8號綫西邊嘅終點站。

站廳
呢個站嘅站廳分開咗2號綫同8號綫嘅兩個站廳，但係兩個站之間，唔理佢喺字體定配色方面都係一模一樣嘅，成個站廳好似個英文字母「L」字噉。而站廳嘅收費區四周圍俾人行通道同車站商舖圍住嗮。而商鋪方面都喺嗮車站嘅免費區入面，而收費區入面有好多座扶手電梯、專用𨋢同樓梯往返兩條綫之間嘅月台。

月台
呢個站嘅2號綫月台喺江南大道南嘅地底，而8號綫月台喺昌崗東路嘅地底。兩個都係島式月台。組成咗好似個英文字母「L」字噉。其中8號綫月台喺上邊，2號綫月台喺下邊。
另外，-3樓同-4樓之間都有樓梯將8號綫東邊嘅月台同2號綫北邊嘅月台接埋一齊，方便畀乘客轉車；重可以用站廳嘅轉車通道嚟轉車都得。而站廳嘅轉車通道同1號綫嘅東山口站、楊箕站嘅轉車差唔多，但係同呢兩個1號綫嘅轉車車站唔同嘅係，呢個站嘅條條出入口通道都係相通嘅。

商舖同自助服務
而家嘅昌崗站入面有唔同類嘅舖頭嚟服務乘客，好似有便利舖、書店、麵包檔同洗衫舖等。
另外，昌崗站入面重有好多自助服務設施畀乘客用，包括咗自動櫃員機、自動販賣機、自動影相機等；重有可以充羊城通，可以交水電費同交通罰錢嘅服務。下面係呢個站有嘅舖頭同自助服務：
車站商店
天天洗衣
7-Eleven
自然派
日閱堂
鴻福堂
棉元素

出入口
昌崗站冚唪唥嘅出入口D出入口D出入口 C1出入口（而家封咗）C1出入口（而家封咗） C2出入口C2出入口 E出入口（南方廣場嗰邊，2016年3月4號開）E出入口（南方廣場嗰邊，2016年3月4號開） A出入口A出入口 B出入口B出入口
呢個站規劃咗7個出入口，而家開咗5個。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

車站歷史
喺1987年嘅「十字線網」規劃入面冇講到而家嘅昌崗站。其實所謂嘅「昌崗站」係1997年嘅事。

舊2號綫，一分為二。（2010年9月25號之前）
喺1997年出現嘅《廣州市城市快速軌道交通線網規劃研究（最終報告）》講咗要將1987年方案講嘅2號綫一分為二。結果拆解咗之後，2號綫同8號綫之間就出現咗轉車嘅車站——躍進村站。後嚟由於決定先新起2號線嘅三元里到江南西同埋8號綫嘅琶洲到曉港嗰橛，所以呢個站未同2、8號綫一齊起。但係後嚟根據車站嘅位先至改名嗌「昌崗站」。

舊2號綫一分為二之後嘅總站（2010年9月25號——2010年11月2號）
2010年9月25號，舊嘅2號綫一分為二之後，2號綫同8號綫開始重新投入營運。但係由於新開嘅2號綫同8號綫嘅轉車車站——昌崗站變成咗總站，係因為西邊嗰橛嘅沙園站嗰度，有個冷氣站喺試營運嗰陣製造出好大噪音，俾冷氣塔出面10幾米遠嘅光大花園啲業主抗議，話影響大部分業主嘅休息，甚至要出動好多差佬嚟維持秩序。由於嗰時單嘢一直都未拗掂，令到8號綫嘅鳳凰新村站、沙園站同寶崗大道站呢3個站開通唔到，而呢個站凈係臨時借住隔籬商場入面嘅空調出嚟啲凍冰冰嘅水嚟營運。嗰時向西行嘅列車嚟到呢個站之後，乘客就要趕鴨咁趕離開呢個站轉2號綫，之後部車唔坐乘客去到鳳凰新村站之後就返轉頭。而呢個現象一直去到2010年11月2號先至結束。

8號綫嘅延長（2010年11月3號——）
地鐵公司同光大花園啲業主傾過之後，終於都有結果出嚟，最後鳳凰新村站、沙園站同寶崗大道站呢3個站喺2010年11月3號正式開放。

出入口
喺呢個站開通嘅初期，凈係開放咗6個出入口。而凈低嘅E出入口（去蘇寧嗰邊）喺2014年8月份先至開放，喺2016年1月26號到2月1號E出入口（蘇寧嗰邊）曾經因為配了合南方廣場嗰邊嘅出入口施工而封咗，同年3月4號，E出入口（南方廣場嗰邊）正式開通。。另外，呢個站嘅C1口因為上蓋地塊施工從2014年12月16號開始封咗。

利用狀況
昌崗站係廣州地鐵嘅其中一個重要嘅樞紐站，呢個站係將廣州火車站同廣州南站連埋一齊。自從2010年9月底嘅舊2號綫一分為二之後，大多數喺舊2號綫嘅江南西站或以北嘅車站往返曉港站或以東嘅車站啲乘客都喺呢個站轉車，重有嘅係呢個站隔籬冇幾遠係一大堆住宅同商業區，所以喺呢個站開放咗之後，之前成日喺曉港站坐車啲部分乘客都一窩蜂去嗮呢個站或以南啲車站入面坐車去到其它地區。呢個站喺2010年9月25號早高峰時期重創低咗220,000嘅客流，嗰日晚高峰時期嘅客流重出現井噴咁滯，乘客最快都要喺2——3分鐘先至可以轉到車。搞到地鐵公司要搞客流控制先至得，而工作人員用咗鐵欄杆整咗個閘門嚟搞分流，以便提高轉車速度同減少客流嘅衝突。喺呢個站開放之後一直到而家，重保持喺比較高嘅水準。
昌寧

昌寧係中國雲南保山一個縣，總面積3888平方公里，人口34萬。
昌寧郡

昌寧郡（韓文：창녕군／昌寧郡 Changnyeong gun */?）係大韓民國慶尚南道嘅一個郡。
昌子源

昌子源（1992年12月11號—）係日本足球員，司職後衞，日本足球代表隊成員。
香島道

香島道（英文：Island Road），係香港黃竹坑去淺水灣嘅一條馬路，由黃竹坑道同壽山村道交界開始，去到淺水灣道。
香島道本嚟係香港島東南主要道路，由筲箕灣去到香港仔，同時亦係群帶路（赤柱到維多利亞城）一部份。1961年9月1號，香島道被分拆做八段，分別係柴灣道（部份）、大潭道、赤柱峽道、淺水灣道（部份）、香島道、黃竹坑道、香港仔大道（包括而家香港仔海旁道東部路段）同石排灣道。
香川京子

香川京子（粵拼：hoeng1 cyun1 ging1 zi2，1931年12月5號—）係日本嘅一個女演員。

拍過嘅作品一覽
呢個表唔完整，歡迎加料。
香板

香板係漢傳佛教嘅用具，由禪宗時代開始。佢嘅外形係一把扁長型嘅木板，個樣似寶劍，上面刻咗「警策」、「精進」嘅字樣。香板係佛寺中成日用嘅警策法器，係一種維護寺廟清規、懲罰僧人唔守紀律嘅工具，亦都有警策行道、監督勉勵精進嘅用意。香板主要用嚟對治僧眾參禪打坐嘅時候，出現昏沉、瞓著、坐嘅姿勢唔好等等嘅現象，督促僧眾精進用功而設立嘅。喺叢林法器之中，香板有佢特別嘅來歷同用法。
為咗警策用功辦道而用嘅，叫做警策香板。為咗儆懲違犯清規而用嘅，叫做清規香板。為咗警醒禪坐昏散而用嘅，叫做巡香香板。「打禪七」而用嘅，叫做監香香板。
至於有資格用香板嘅，就係四大班頭，首座、西堂、後堂同堂主，同埋方丈、維那、知客、糾察等等有職銜嘅僧侶。因為用嘅目的唔同，而有唔同嘅名，又因為職責嘅差別，形式長短都有區別。方丈用嘅香板，尺寸大啲、而且喺板面上面刻咗三條線痕，意思係參透三關。
傳統叢林中使用嘅香板打禪僧，同禪宗史上嘅「德山棒」一樣，係為咗幫啲參禪者消除業障，啟發智慧，促使開悟，功用非常之大，同時又有助道場中嚴謹修道風氣嘅形成。而家叢林寺院講求人性化嘅管理，已經好少用香板做懲戒工具。但係香板仍然有佢代表住叢林嘅威嚴。
香島道官立小學

香島道官立小學（英文：Island Road Government Primary School），係香港一間官立小學，1953年創校，1997年由上下午校改做全日制，校舍喺香港仔崇文街20號。政府喺2021年宣佈，學校將會喺2024年9月停辦。
學校用「香島道」去命名，原因係崇文街對出嘅香港仔大道舊時都係香島道嘅一部份（香港仔香島道），1961年先至拆開。
香川勇氣

香川勇氣（1992年7月2號—）係日本足球員，司職後衞，效力山口雷法。
香料航空

香料航空（SpiceJet）係印度一間航空公司，2004年開張。
香川幸

香川幸（粵拼：hoeng1 cyun1 hang6）係大日本帝國足球員，踢前鋒，日本足球代表隊前成員。

日本足球代表隊
香川幸喺1925年爲日本隊出場2次。佢代表日本參加過1925年遠東運動會。
昆明—星加坡鐵路

昆明—星加坡鐵路（英文：Kunming-Singapore Railway）又叫「泛亞鐵路網」，係條起緊嘅鐵路，由星架坡一路北行、分三路至昆明。
昆士蘭大學商學院

昆士蘭大學商學院（UQ Business School）係澳洲昆士蘭大學嘅商學院，喺布里斯本。昆士蘭大學商學院共有七個研究專業領域：會計、商業信息系統、財務、管理、營銷、戰略同旅遊。佢哋喺1972年開始教授MBA課程，係昆士蘭最早開設呢種課程嘅院校。
昆市

昆市（Quincy）係美國麻薩諸塞州一城市。
維基同享有多媒體嘅嘢：Quincy, Massachusetts
昆明巫家壩國際機場

昆明巫家壩國際機場（簡化字：昆明巫家坝国际机场）係中華人民共和國一機場，位於昆明。2012年6月起停止營運，航班改至新起嘅昆明長水國際機場升降。
昆士蘭政府

昆士蘭政府體制係隸屬於澳洲憲法嘅政府體制，成立於1859年，經歷咗百餘年多次嘅修訂。自1901年起，昆士蘭成為澳洲聯邦（Commonwealth of Australia）嘅一個州，同聯邦嘅關係亦首先尊重昆士蘭憲法。根據澳洲憲法，昆士蘭除咗被聯邦分割部分嘅立法權同司法權，其他方面保持完全獨立。昆士蘭係根據西敏制嘅精神——英國式議會政治體系，實行三權分立。
昆明

昆明（粵拼：kwan1 ming4），別名春城，係中華人民共和國雲南省嘅省會。
昆士蘭自由國家黨

昆士蘭自由國家黨（英文：The Liberal National Party，縮寫為LNP）係澳洲昆士蘭州嘅一個保守主義政黨，2008年由原澳洲自由黨同埋澳洲國家黨喺昆士蘭嘅黨部合併組成，並由勞倫斯·斯普靈博格擔任首任黨魁。自由國家黨係自由黨嘅全額成員（即關聯黨部），而開國家黨入面就有觀察員資格。自由國家黨亦有參與由自由黨同國家黨主導嘅政黨聯盟。
喺澳洲，自由黨同國家黨雖然長期結盟，甚至有討論過合併，但係一直都未成事。唯一真係合併嘅，就只有兩黨喺昆士蘭嘅黨部。
魯定公

姬宋（前556年—前495年）即魯定公，係春秋魯國君主，前509年到前495年在位。
魯平公

姬叔（—前303年）即魯平公，係戰國魯國君主，前322年到前303年在位。
魯康公

姬屯（—前344年）即魯康公，係戰國魯國君主，前352年到前344年在位。
魯志薪

魯志薪係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
魯悼公

姬寧（—前437年）即魯悼公，係戰國魯國君主，前467年到前437年在位。
魯宣公

姬俀（—前591年）即魯宣公，係春秋魯國君主，前608年到前591年在位。
魯幽公

姬宰（—前974年）即魯幽公，係西周魯國君主，前987年到前974年在位。
魯山

魯山係中國河南平頂山一個縣，總面積2406平方公里，人口87萬。
魯平

魯平（粵拼：lou4 ping4；簡化字：鲁平；1927年9月27號—2015年5月3號），係一位前國務院港澳辦公室主任、香港基本法起草委員會副秘書長，四川省南充閬中人。
佢曾經歷過1980年代，同香港有關問題嘅中英交流談判。喺1992年嗰時嘅港督——彭定康公佈政改方案之後去過北京嗰時佢出過場。喺嗰單記者會入面，曾經批評過彭定康係將來變成香港嘅「千古罪人」。佢喺2009年出版嘅《魯平——口述香港回歸》本書話佢喺1995年做過胃癌切除手術，同時喺2012年直接批評過有關「香港獨立運動」嘅言論。
2015年5月3號北京當地時間19點20分，佢喺北京嘅一間醫院入面與世長辭，終年87歲。

屋企
魯平個仔魯恭係小提琴手姚珏個老公。
魯庭暉

魯庭暉（英文：Lo Ting-fai，1979年12月20號—），綽號魯暉（Lofai），係香港傳媒人，而家係電訊盈科集團旗下娛樂公司MakerVille行政總裁，亦曾經係香港電視娛樂總經理。

簡歷
魯庭暉2004年喺英國牛津大學社會學碩士畢業，早年投身廣告業，一度做過美國蘋果公司亞洲區創意總監，2010年回流香港加入電訊盈科集團，先後做過黃頁同收費電視業務Now TV，2014年集團籌備免費電視業務香港電視娛樂，魯庭暉獲委任做總經理，帶領香港電視娛樂旗下嘅ViuTV頻道順利開台同埋開台頭幾年嘅經營發展。2022年4月，電訊盈科決定將免費電視業務製播分家，魯庭暉調任負責節目製作同藝人管理等業務嘅新公司MakerVille做行政總裁。

趣聞
魯庭暉曾經用筆名「余日」參與歌曲填詞，作品包括MIRROR嘅歌《12》。
ViuTV吉祥物Sound Bear，形象亦參考咗時任香港電視娛樂總經理嘅魯庭暉。
市場效力

市場效力（marketing effectiveness）係指用嚟量度營銷策略有幾能夠達到銷售目標嘅指標。
市場經濟

市場經濟係種經濟體制，主要由市場決定曬生產、資源分配同埋消費各方面點樣安排，政府唔會點樣引導，多數係資本主義嘅政權去用，近年亦有社會主義政權逐漸轉去市場經濟。
市場設計

市場設計（英文：market design）係指用經濟學同博弈論等領域嘅知識嚟設計市場。包括用呢啲領域嘅知識嚟制定一個市場嘅規則，從而左右市場參與者嘅行為。
市場籃

一個市場籃（粵拼：si5 coeng4 naam2；英文：market basket）係指一拃「响個經濟體裏面，啲普羅消費者普通消費嗰陣會買嘅貨品同服務」，通常包括啲人買餸嗰陣買嘅嘢、各種日用品（例如番梘同廁紙）同埋日常會用嘅服務（例如飛髮或者睇醫生）... 等等。
市場籃呢個概念最常見嘅用途，係攞嚟計消費物價指數（CPI）。
市川右太衛門

市川右太衛門，係日本嘅一個男藝人同埋演員。
市場支配

市場支配（粵拼：si5 coeng4 zi1 peoi3；英文：Market dominance）係指一間公司控制市場嘅能力極高，高到能夠左右自己啲競爭對手同埋單方面控制價格。
阿拉丁

阿拉丁係阿拉伯神話人物，收錄喺《天方夜談》入面。阿拉丁住喺油燈入面，所以又叫燈神，畀人叫出嚟就可以令人願望成真。
阿拉伯人

阿拉伯人，係起源自中東嘅民族，傳統會信回教遜尼派、寫阿拉伯文，而家多數聚居喺阿拉伯聯盟諸國，估計全世界大概有4.2億到4.5億。
維基同享有多媒體嘅嘢：Arabs
呢篇阿拉伯人係關於族群嘅楔位文章，仲未完成嘅。麻煩你幫手補充佢嘅內容。
阿拉伯半島

阿拉伯半島係亞洲西南邊嘅一個陸地板塊，亦係世界最大嘅半島，喺亞洲同非洲之間，由中東向東南面插落印度洋，面積約300萬平方公里。有啲人叫佢做阿拉伯次大陸。呢處喺中東扮演好關鍵嘅地緣政治角色，因為呢處有好多嘅石油同埋天然氣埋喺下邊。

地理
非洲, 阿拉伯次大陸同埋亞歐大陸
阿拉伯半島順時針依次畀響東北部嘅波斯灣，霍爾姆茲海峽，響東部嘅阿曼灣，響東南同南部嘅阿拉伯海，響南部嘅亞丁灣，響西南部嘅Bab-el-Mandeb海峽，同埋響西部同埋西南嘅紅海包圍。
喺半島嘅北邊係敘利亞沙漠，呢處冇一條明確嘅邊界線，雖然阿拉伯半島嘅北部邊界線通常畀人認為係沙特同埋科威特嘅北部邊界
半島最大嘅特徵係有大片嘅沙漠，之不過，喺西南邊個度有好多山，因此呢邊嘅降雨會比半島其它地方多。Harrat ash Shaam係一個好大嘅火山地帶嚟，佢從半島嘅西北邊一直延伸到約旦同埋敘利亞南邊。

地緣政治
阿拉伯半島（深色係政治定義，而加埋淺色就係地理定義）
半島嘅國家由北到南順時針依次係科威特、巴林、卡塔爾同埋東面嘅阿聯酋，東南嘅阿曼，南邊嘅也門同埋中間嘅沙特。島國巴林喺半島東岸對出。
除咗也門之外，上邊嘅另外嗰六個國家組成海灣合作理事會（GCC），通常亦叫波斯灣阿拉伯國家。
沙特王國係半島入邊最大嘅國家。半島入邊嘅人口大部分集中喺沙特同埋也門。半島有全世界最多嘅石油蘊藏量。沙特同埋阿聯酋係呢個地區最有錢嘅國家。卡塔爾係大半島入邊嘅細半島，呢度係世界聞名嘅阿拉伯文同英文半島電視台嘅總部。而同伊拉克接壤嘅科威特就喺2003年聯軍推翻薩達姆暴政嘅伊拉克自由行動入邊起到前沿陣地嘅作用。

人口
到2008年為止，阿拉伯半島嘅人口有77,983,936。喺呢啲波斯灣國家，好多居民都唔係土生嘅。比如沙特，唔係土生嘅居民就佔咗兩成，而喺阿聯酋就更加高達八成九。

景致
Ras Aljinz，響阿拉伯半島東南（阿曼境內），亦叫「海龜灘」
喺地理學嚟講，呢個地區叫做「阿拉伯次大陸」就啱晒喇，因為佢就係自成一個板塊，叫阿拉伯半島板塊。呢個板塊從非洲嘅東北邊慢慢移開，形成咗紅海，而佢嘅北邊就黐埋去亞歐板塊個度，突起一嚿形成扎格羅斯山脈。半島嘅岩石好系統噉分佈，最古老嘅岩石暴露響阿拉伯 - 努比亞盾附近嘅紅海，而稍為新啲嘅岩石就喺波斯灣個度。呢處可能有全世界保存最好嘅蛇綠岩，叫Semail蛇綠岩，主要分佈喺阿聯酋同阿曼北邊嘅山區。
非洲板塊同阿拉伯板塊。阿拉伯板塊以每年一毫米嘅速率離開非洲
阿拉伯之春

阿拉伯之春（Arab Spring），係指2010年代頭阿拉伯世界爆發嘅一連串革命浪潮，2010年底首先響突尼西亞出現，之後蔓延到埃及、利比亞、也門、敘利亞、巴林多國，去到2012年逐漸降溫。
阿拉伯

阿拉伯（阿拉伯文：عرب‎），舊時叫阿剌伯（粵拼：aa3 laa1 baak3），係亞洲西南一大片地方，不過範圍可大可細。一般來講主要係阿拉伯半島，即係東面係波斯灣、幼發拉底河域，南面係印度洋，西面係蘇彝士地峽同紅海，北面就穿過沙漠，伸到去美索不達米亞同敍利亞。有啲定義亦都包埋西奈半島。
古代中文阿拉伯呢度地方叫天方或大食。
阿拉伯大部份地方都係好乾。上面住咗好多唔同種人。不過受到回敎影響，佢哋都認自己做阿拉伯人。因為回敎影響力好廣泛，所以唔少信回敎，響阿拉伯附近嘅亞洲、非洲各國都叫歸自己係阿拉伯，因為噉叫佢做阿拉伯世界。
文詠珊

文詠珊（粵拼：man4 wing6 saan1；英文：Janice Man；1988年12月29號—）係香港演員，𡃁模出身，拍廣告、唱歌、拍戲都有做。

生平
文詠珊屋企，祖籍廣東。
文詠珊讀過荃灣香港浸信會聯會小學、荃景圍紡織學會美國商會胡漢輝中學。
文話佢十四歲時，俾星探推薦，簽約種星堂。佢鍾意東洋風味。俾擁躉封做「𡃁界女神」。[未記出處或冇根據]
種星堂六年約滿，佢就加入A Music，成為旗下藝人。老闆黎明嚮Dream Wedding Leon Live Summer 09中叫Janice Man上台表演，見下人。
文詩詠

文詩詠，香港親中派人士，保良局林文燦英文小學校長。

政治立場
佢係親中派嘅成員，曾經話自己係地地道道嘅中國人，又要將宣揚共產黨政績嘅國民教育融入學生嘅日常生活。喺佢領導之下嘅保良局林文燦英文小學，亦特別注重中文教育同中國文化傳播。

選舉經歷
佢曾經參選2016年香港選舉委員會界別分組選舉（教育界），只係攞到4,849票落敗。
喺政府大幅度削減直選議席同排除民主派參選嘅2021年香港立法會選舉，佢曾經參選教育界立法會議員，但未能當選。

違反限聚令參與洪為民生日派對
内文：洪為民生日派對事件
喺武漢肺炎香港疫情第五波疫情裏面，佢曾經違反限聚令，有份出席洪為民嘅生日派對。
文錦渡

文錦渡（英文：Man Kam To），係香港新界北區一笪地方，喺羅湖東面嘅香港邊界範圍，屬於邊境禁區，設有文錦渡管制站。
有指文錦渡個名嚟自20世紀頭香港政商界名人羅文錦（中文：羅文錦）爵士。
文諾迪

文諾迪（César Luis Menotti，1938年11月5號—）係阿根廷足球員，1972年到1982年做過阿根廷足球隊嘅教練，當中喺1978年世界盃足球賽帶領阿根廷捧盃。
文選

文選係今世流存最早嘅一本詩文集。佢係南朝梁國武帝大仔蕭統主編。因為佢死咗之後叫昭明，所以後人就叫呢本書做昭明文選。成本書有30卷。
文路祝

文路祝(Chugh Manohar Thakurdas)，香港親中派政治人物兼生意人。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
文車士打

文車士打（英文：Manchester）係美國麻省嘅城鎮，人口五千幾。
文迪蘇傑

文迪蘇傑（克羅地亞文：Mario Mandžukić，1986年5月21號—）係克羅地亞前足球員，司職前鋒，最後效力意大利甲組足球聯賽球隊AC米蘭。
馬都拉聯

馬都拉聯（英文：Madura United F.C.）係印尼馬都拉島一間職業足球球會，依家踢緊印尼甲組聯賽。
馬達加斯加

馬達加斯加（法文：République de Madagascar；馬達加斯加文：Repoblikan'i Madagasikara）係非洲一島國，面積590,790平方公里。法定語文係法文同馬達加斯加文。首都係安塔那那利佛。
馬達加斯加國土包括馬達加斯加島同埋佢周圍比較細嘅島。前350年到550年之間南島民族由婆羅洲搭獨木舟嚟到，馬達加斯加開始有人住。公元1000年班圖人過咗莫三鼻給海峽嚟到呢一度。之後更多族群嚟到呢度，每個族群都喺呢度留低好耐嘅歷史。
馬達加斯加島

馬達加斯加島（Island of Madagascar）係全球第四大、非洲第一大島，喺非洲大陸東南面對出嘅印度洋西南部，面積587,041平方公里，隔住莫三鼻給海峽同非洲大陸相望。海岸線長約5,000公里。東南沿海屬於熱帶雨林氣候，終年濕熱，年平均氣溫24°C；中部係熱帶高原氣候，溫和涼爽，年平均氣溫18.3°C；西部係熱帶草原氣候，乾旱少雨，年平均氣溫26.6°C。成個島都係馬達加斯加嘅主要領土。
岡瓦那大陸喺侏羅紀解體之後，馬達加斯加島喺大約8,800萬年前由印度板塊分裂，原生動植物喺隔離環境嘅自然條件之下，令到馬達加斯加成為生物多樣化嘅地區。
維基同享有多媒體嘅嘢：Madagascar
喺開放街圖（Open Street Map）嘅馬達加斯加島地圖。
馬適路

馬適路（英文：Ma Sik Road）係香港北區一條馬路，係一條河套式馬路，連接上水同埋粉嶺聯和墟，西面上水嗰邊連住掃管埔路同雞嶺圓環，東面粉嶺嗰邊連住安居街同埋沙頭角公路—龍躍頭段。呢條路以鄰近馬屎埔村嘅諧音命名。